Venezuelaj migrantoj suferas minacon de elpelo el Brazilo
#000004
Meze de pandemio, militistoj anoncas ke migrantoj devas forlasi la komunumon “Ka ́Ubanoko” ĝis la 28-a de oktobro. Foto: Bruno Mancinelle/Amazônia Real.
#000005
“Mi estas virino kun malmulta lakto kaj mi memoras, ke mi ne povis prepari manĝaĵon por mia novnaskita filo ene de la ŝirmejo. Mi petis permeson hejti akvon kaj tio estis rifuzita. Do mi eliris al strato je la 6-a matene, ĵus naskinta, por peti de homoj boligi akvon, por ke mia filo povu manĝi.”
#000007
La rememoro venas de Yidri Torrealba, venezuelanino kiu migris al Boa Vista, en la ŝtato Rorajmo, norda Brazilo, la 12-an de januaro 2018.
#000008
Yidri kaj ŝia filo loĝis dum monatoj en loĝloko donacita kadre de la operaco Bonveniga, ago kunordigita de la brazila armeo. Du jarojn poste, ŝi alfrontas alian obstaklon, kune kun ĉirkaŭ 200 venezuelaj familioj. La 17-an de septembro, la armeo anoncis, ke ili devas forlasi la spacon kiun ili transformis en loĝejon, kiu estis malnova distra klubo por ŝtatoficistoj, forlasita antaŭ pli ol dek jaroj, apartenanta al la registaro de Rorajmo.
#000009
En septembro, la komunumo Ka'Ubanoko, vorto en la indiĝena lingvo guaraa (Warao) kiu signifas “mia dormspaco”, estis informita de la brazila armeo pri tio, ke ĝi devus forlasi la lokon ĝis la 28-a de oktobro. Post kiam la loĝantoj rifuzis foriri meze de la pandemio KOVIM-19, la limdato plilongiĝis ĝis decembro.
#000010
La operaco Bonveniga proponis dividi la komunumon, krei ŝirmejon por indiĝenaj homoj kaj transloki neindiĝenajn homojn en rifuĝejojn administratajn de la armeo mem. Alia alternativo donita al la neindiĝena komunumo estis transloki migrantojn al aliaj ŝtatoj de Brazilo, sub la pravigo, ke ili pli verŝajne trovos laboron tie.
#000011
Dum la pandemio, ĉirkaŭ 1500 migrantoj estis senditaj al aliaj urboj de Brazilo ĉiumonate, laŭ datumoj de la Ŝtatsekretario pri Laboro kaj Socia Bonfarto de Rorajmo (Setrabes). Limplanado, ŝirmado kaj integrado de migrantoj estas la kolonoj de la nuna militarigita administrado adoptita de la registaro de Jair Bolsonaro, kun subteno de agentejoj de UN kaj lokaj organizoj.
#000012
La informo pri elpelo estis buŝe anoncita al la loĝantoj de Ka'Ubanokode fare de la Operaco Bonveniga mem, akompanata de aliaj organizoj, inkluzive de la Alta Komisaro pri Rifuĝintoj de Unuiĝintaj Nacioj.
#000013
Ka'Ubanoko diferenciĝas de aliaj spontaneaj okupoj, ĉar ĝi estas interetna komunumo konsistanta el ĉirkaŭ 160 familioj de neindiĝenaj venezuelaj migrantoj (kreoloj) kaj delokitaj indiĝenaj popoloj de la etnaj grupoj Warao, Pemon, Eñepa kaj Kariña (ĉirkaŭ 132 familioj). Entute ĉirkaŭ 900 homoj loĝas en la komunumo.
#000014
En Boa Vista, dek grandaj spontaneaj okupoj formiĝis en malsamaj kvartaloj. Ok el ili jam estis malkonstruitaj. La 1274 homoj kiuj loĝis en ili translokiĝis al rifuĝejoj, komencis ricevi provizoran helpon pri lupago aŭ estis senditaj al aliaj brazilaj ŝtatoj. Nur du restis aktivaj.
#000016
Ricevinte la novaĵojn pri la ebla elpelo, la gvidantoj de Ka'Ubanoko preparis leteron senditan al la aŭtoritatoj. La dokumento prezentas la formon de komunuma organizo, per komitatoj kaj kun dividado de taskoj, kaj klarigas, kial la migrantoj kontraŭas la redistribuadon de loĝantoj en rifuĝejoj.
#000019
La komenca propono por translokiĝo de venezuelaj migrantoj estis disigi kreolojn kaj indianojn por eviti historiajn konfliktojn inter la grupoj. Tamen ili argumentas, ke kunekzistado en la okupado igis ilin ŝanĝi ĉi tiun perspektivon. “Post preskaŭ du jaroj da kunvivado, ni malkovris la gravecon superi historiajn konfliktojn, por ke ni kune konstruu pli bonan estontecon por niaj infanoj”, la letero aldonas.
#000021
Laŭ datumoj de Operaco Bonveniga, el la 100 000 venezuelanoj de Rorajmo, 7000 loĝas en 13 rifuĝejoj. La resto estas en luitaj domoj, surstrate, en amikaj / familiaj domoj aŭ loĝas tie, kie ili laboras. Nuntempe ekzistas tri specoj de rifuĝejoj: por familio, unuopa kaj indiĝena. La administrado de spacoj estas dividita: Civitaneca Ministerio kaj UNHCR respondecas pri akcepto kaj helpo, kaj la Armitaj Fortoj pri loĝistiko kaj sano. La venezuela migrado al Brazilo intensiĝis ekde 2014.
#000022
Komence de septembro gvidantoj de la komunumo Ka’Ubanoko aliris la Oficejon de la Ŝtata Publika Defendanto por serĉi proponojn, peti subtenon kaj socian protekton por familioj en risko de elpelo.
#000026
“Tio, kion ni provos antaŭenigi, estas indiĝena kulturo, kaj loĝado venas kiel garantio de konservado de indiĝena kulturo, ĉar konservado de kulturo funkcias per komuna loĝado” klarigas la publika defendanto Natanael Ferreira.
#000027
Leĝo 14.010/20, efektivigita en junio ĉi-jare de la Senato, malpermesis la elpelon de luantoj ĝis la 30-a de oktobro 2020, pro la rekono de publika katastrofo pro la nova kronviruso. Ĉi tiu leĝo kovras urbajn nemoveblaĵojn (komercajn kaj loĝdomajn), sed malfermas breĉon por elpeloj de publikaj nemoveblaĵoj.
#000028
“Tio, kion ni volas, estas integriĝi en brazila socio / ni volas esti aŭtonomaj, kaj ke ni havu la saman partoprenon kiel ĉiuj brazilanoj. Ni volas pagi elektron, akvon, ni volas rajtojn je domo, ni volas formalan edukadon por niaj infanoj, ni volas kontribui al la lando”, diras Yidri Torrealba, graveda de ok monatoj je la momento de la intevjuado.
#000031
Meksika kolektivo kiu piratas librojn por kundividi kulturon alfrontas blokadojn
#000034
Germinda Casupá, ĉikita indiĝeno fronte al fajro kaj masklismo
#000035
Juna kuiristo en Bakuo transformis sian apartamenton en restoracion
#000037
Kiel bangladeŝaj teolaboristoj povas travivi kun taga salajro de malpli ol du dolaroj?
#000039